**Informácie k možnosti poskytnutia pomoci pre Ukrajinu.**

Dnes o 11.00 sa konal webex ohľadom koordinácie pomoci pre utečencov z Ukrajiny, ktorý zabezpečoval Okresný úrad Levice, odbor krízového riadenia.

Základné informácie :

* Dnes o 14.00 hod. bude zasadať krízový štáb, ktorý rozhodne o ďalšom postupe podľa aktuálnych požiadaviek
* V prípade že ubytujete utečencov, žiadame Vás o bezodkladné nahlásenie tejto skutočnosti Obecnému úradu Čaka tel. 0902486434
* Hlavným koordinátorom pre materiálnu zbierku je mesto Lavice s dvomi  satelitmi (Šahy, Želiezovce ) – pre nás Želiezovce
* Po rokovaní krízového štábu budú určené miesta kam a hlavne čo bude predmetom materiálnej zbierky. /predpoklad trvanlivé potraviny, výživa pre deti,( odolné balenie na prepravu -nie sklo), termosky, spacie vaky, deky/
* ZMOS a Slovenský červený kríž zriaďujú transparentné účty na ktoré bude možné prispievať finančnými prostriedkami. /čísla budú po zriadení zverejnené na našej stránke/
* Spoločne sa pripravuje

Kvapka krvi pre Ukrajinu

Termín konania je 8.3.2022 od 7.00 do 12.00 v Športovej hale Levice – v prípade záujmu Vám

poskytneme bezplatnú dopravu na a z uvedeného odberu – prosím hláste sa na obecnom úrade.

Tak ako nás vyzvala pani Bc. Michaela Chmelová z SČK prosíme Vás o trochu trpezlivosti, momentálne majú na východnej hranici všetkého dosť, nič nie je stratené, počkajme na špecifikáciu o ktorú nás budú žiadať. Akonáhle budeme mať nové informácie budeme Vás informovať. Sledujte stránku obce a facebook SČK.

Ľudovít Viglaš

Starosta obce